Will mer vom Tauche so kaputt gsi sind, hämmer au nüme möge sälber choche. Ussertdem hät ois en anonyme Bsuecher vo oisere Websiite dä Tip gäh, dass d Shrimps im Fins Cafe würkli mega seget. Dä René hät natürli nöd chöne widerstah und genau die bstellt. Bisch begeischteret gsi René? Jaaaaaa... mmh... sind MEGA fein gsi! =D D Fabienne hät e chlini Portion Muschle bstellt. Schiinbar händ die aber gfunde, ich gsäch chli usghungeret us und händ mer dänn trotzdem die gross Schüssle bracht  ;). Dezue häts eine vo oisne eigne, mega feine Wii gäh, womer bi dene diverse Winetastings mal kauft gha händ. Sind scho no praktisch, die bring your own (BYO) Restaurants.